ბეკეშჩაბა
ბეკეშჩაბა (უნგრ. Békéscsaba; გერმ. Tschabe; რუმ. Bichişciaba; სლოვაკ. Békešská Čaba) — ქალაქი სამხრეთ-აღმოსავლეთ უნგრეთში, ბეკეშის მედიეს ადმინისტრაციული ცენტრი. სახელი მომდინარეობს უნგრული სიტყვიდან „Békés“, რაც „მშვიდობიანს“ ნიშნავს და თურქული წარმოშობის მამაკაცის უნგრული სახელიდან „Csaba“. არეალი ჯერ კიდევ უძველეს დროში ყოფილა დასახლებული. რკინის ხანაში, ტერიტორია დაიპყრეს ჯერ სკვითებმა, შემდეგ კელტებმა და შემდეგ ჰუნებმა. მას შემდეგ კი, რაც ის უნგრელებმა დაიოპყრეს, აღმოცენდა მრავალი პატარა სოფელი. სოფელი შჩაბა წერილობით წყაროებში პირველად 1330-იან წლებში იხსენიება.